system
Răspunde în limba română, în stilul Wikipedia, cat mai corect gramatical.
user
Descrie în detaliu Cernești, Maramureș.
assistant
Cernești este satul de reședință al comunei cu același nume din județul Maramureș, Transilvania, România.

Istoric 
Prima atestare documentară: 1424 (Charnakapolnok).

Etimologie 
Etimologia numelui localității: din adj. cerna „negru” (< sl. črŭnŭ „negru"), din vechea denumire Capela Neagră (Cherna Kapalnak) > Satul Cerna (Charnafalva) > Cernești (< pseudo n.fam. Cerna + suf. -ești).

Prezentare generală 

Localitatea Cernești este situată în sudul județului Maramureș, în depresiunea Copalnicului, la 32 km de municipiul Baia Mare, reședința județului, poartă de intrare în Țara Lăpușului. 
Este atestată documentar din anul 1424. Zona este deluroasă și clima este blândă.

Economia 
În Cernești, există firme prospere în domenii ca: 
Prelucrarea primară a lemnului
Prelucrarea laptelui
Terasit
Andezit
Textile
Confecții

Obiective turistice, resurse și muzee: 
La Valea Babei - băi având ape cu proprietăți curative;  
Zona râului Bloaja, de un farmec deosebit, având un mare potențial pentru dezvoltarea agroturismului, 
Fondul de vânătoare pe Bloaja: mistreț, urs; 
Muzeul de artiști contemporani FLOREAN. 

Cernești a beneficiat de un program SAPARD pentru infrastructură. Astfel, un drum asfaltat, având o lungime de 19 km, va face legătura între Cernești, Ciocotiș și schitul Satra. Ocupația de bază a locuitorilor este creșterea animalelor, pomicultura, agricultura și apicultura. Există la Cernești și un prestigios festival anual al apicultorilor. Acest festival se organizează în fiecare an, în ultima duminică din august, pe dealul Pietriș, unde se reunesc apicultori din toată țara. La serbarea câmpenească se organizează standuri cu produse apicole, diferite întreceri între tineri și se alege Miss Regina Mierii. 

Datorită întinselor pășuni din zonă, predomină creșterea ovinelor, bovinelor și cabalinelor, dar și a porcinelor. 
Zona dispune de numeroase păduri de stejar și fag, având peisaje de o rară frumusețe. 
În această zonă deluroasă cu climă blândă, pomicultura a cunoscut o mare înflorire încă din feudalism. 

Pomii fructiferi cultivați în zonă sunt: prunul, mărul, părul, cireșul. Pe suprafețe mai mici se cultivă: vișini, gutui, piersici, caiși, nuci. În ultimii ani au apărut mici pensiuni turistice, foarte cochete, oferind turiștilor tot confortul.

Manifestări tradiționale locale 
Festivalul stuparilor (luna august).

Personalități locale  

 augustin Cozmuța (1944-2015), jurnalist (redactor-șef la Graiul Maramureșului), critic literar. Vol. Punct de trecere (1995), Coasta pacifică. Jurnal californian (2002). Membru USR.

Note

Legături externe 

Cernești, Cernești